رام نات کووېند
رام نات کويند د ۲۰۱۷ ز کال د جمهوري ریاست په ټاکنو کې، له خپلې سیالې ميريا کمار نه میدان وگټلو او تقريبا دوه پر درې رايې يې خپلې کړې او تر پرناب موکرجي وروسته به د جولای په ۲۵ مه د جمهور رييس په توگه دندې ته اوږه وکړي. کویند د ۱۹۴۵ ز کال د اکټوبر میاشتې په لومړۍ نېټه، د اوتر پردېش په کانپور دهات ولسوالۍ کې زېږیدلی دی. پلار يې بزگر او د یو کوچنی دکان مالک هم و، چې د خپلې کورنۍ گوزاره يې ورباندې کوله. کویند د پنځو ورڼو او خويندو تر منځ تر ټولو کشر و او ۵ کلن و، چې مور يې له لاسه ورکړه. په کلي کې د لومړنيو زده کړو د تر سره کولو ورسته، اړ شو چې گاونډي کلي ته، چې ۶ کيلومتره يې له دوی نه واټن درلود، د زده کړې د دوام لپاره هره ورځ مزل وکړي. د دوی په کلي کې هیچا حتی یو بایسکل هم نه درلود. په تجارت کې لیسانس او همداراز په حقوقو کې هم زده کړې کړي او له کانپور پوهنتون نه فارغ شوی دی. کويند لکه مو چې مخکې وويل، يو داليت دی او د بهارتیا جاناتا بي. جې، پي گوند لخوا يې ملاتړ کيده. دندې او مسؤليتونه: د بهارتیا جاناتا گوند پخوانی مشر. له ۲۰۱۵ ۲۰۱۷ ز کلونو پورې د بیهار ایالت گورنر يا والي. له ۱۹۹۴ ـ ۲۰۰۶ ز پورې د پارلمان غړی. رام نات کويند په ۱۹۷۴ ز کال کې له له ساویتا سره واده وکړ او د مينې حاصل يې يو زوی او يوه لور دي. سرچينې: ويکيپېدیا هندوستان هندي سیاستوال سیاستوال هندي هېوادمشران هېوادمشران ولسمشران